România

Judeţul Timiş

Comuna Nădrag

Consiliul Local

**HOTĂRÂREA nr. 14**

**din 26 februarie 2025**

Privind acordarea zilnică cu titlu gratuit, în cadrul Programului national “Masa sanatoasă” a unui suport alimentar, constând în masă caldă în regim de catering, tuturor prescolarilor si elevilor din cadrul Liceului Tehnologic “Traian Grozăvescu” Nădrag, prezenti la activitatile didactice, pe perioada martie – iunie 2025 a anului școlar 2024-2025.

Consiliul Local al comunei Nădrag, judeţul Timiş;

Având în vedere necesitatea luării tuturor măsurilor pentru sprijinirea accesului la educație și prevenirea abandonului școlar al tuturor copiilor prin crearea motivației pentru studiu, menținerea echilibrului socioemoțional, întarirea stării de bine și oferirea unei alimentații sănătoase care să susțină învățarea, precum și necesitatea de formare a unor obiceiuri alimentare sănătoase copiilor.

Având în vedere referatul nr. 527/ 26.02.2025 al primarului comunei Nădrag – iniţiator al proiectului de hotărâre;

Având în vedere referatul nr.528/ 26.02.2025 al compartimentului de specialitate;

Având în vedere avizul favorabil nr. 529 / 26.02.2025 al comisiei de specialitate a Consiliului Local;

Având în vedere prevederile HG nr. 23/2025 privind instituirea Programului national „Masa sanatoasa“ în anul 2025

**Ținând cont de prevederile Ordinului nr. 3840/2024 privind aprobarea Listei unitatilor de invatamant preuniversitar incluse în Programul național „Masa sănătoasă“ în anul 2024**

În temeiul prevederilor art. 129 alin.(7) lit.a) , alin. (7) lit. c) precum şi art. 139 alin. (1) din OUG nr. 57/2019 – Codul administrativ.

În temeiul art. 196 alin .(1) lit. a) din OUG nr. 57/2019 – Codul administrativ.

**HOTĂRĂŞTE :**

**Art.1** Se aprobă acordarea zilnică cu titlu gratuit, în cadrul Programului national “Masa sănătoasă” a unui suport alimentar, constând în masă caldă în regim de catering, în perioada martie – iunie 2025 a anului școlar 2024-2025, tuturor prescolarilor si elevilor din cadrul Liceului Tehnologic “Traian Grozăvescu” Nădrag, prezenti la activitatile didactice, pe perioada cursurilor, conform structurii anului scolar.

**Art.2** (1) Limita valorică a pachetului alimentar prevăzut la art. 1) este de 15 lei/beneficiar/zi inclusiv TVA și cuprinde prețul suportului alimentar, conținând prețul materiei prime și al serviciilor de preparare a produselor și cheltuielile de transport.

(2) Numărul de elevi din cadrul Liceului Tehnologic “Traian Grozăvescu” Nădrag care vor beneficia zilnic de suportul alimentar menționat la art.1 este de 265 elevi.

(3) Valoarea maximă totală a suportului alimentar pentru perioada menționată la art.1 este de 267.015 lei

**Art.3** Prezenta hotărâre a fost adoptată cu 11 voturi pentru fiind prezenţi toti cei 11 membri ai consiliului local.

**Art.4** Prezenta hotărâre se comunică:

- Instituţiei Prefectului judeţului Timiş.

- Primarului comunei Nădrag.

- Contabilitate

- Afisare

Preşedinte şedinţă

Lăzărescu Răzvan

Contrasemnează secretar general : Wagner Dan Antoniu